cyanic-selkie/wikianc huggingface dataset:
Պուսի լա Կամպան
2017 թվականի հունվարից Էրան, Բիյի, Կոնտվիլ և Ֆիեռվիլ Բրե համայնքների հետ միասին հանդիսանում է Վալամբրե համայնքի մաս։
Աշխարհագրություն
Գտնվում է Փարիզ քաղաքից 190 կմ արևմուտք, Կան քաղաքից` 16 կմ հարավ-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 57 աշխատունակ (15-64 տարեկան) բնակիչ, որոնցից ակտիվ էին 45-ը, իսկ ոչ ակտիվները` 12։ Ակտիվության ցուցանիշը կազմում է 78,9 %։ 45 աշխատունակ մարդկանցից աշխատել է 41 անձ (24 տղամարդ և 17 կին)։ Գործազուրկ են եղել 4 անձ (3 տղամարդ և 1 կին)։ 12 անաշխատունակներից 4-ը եղել են աշակերտներ կամ ուսանողներ, 6-ը` թոշակառուներ, իսկ 2-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Լուց Շմադել
Լուց Շմադել (Lutz Dieter Schmadel,   ), գերմանացի աստղագետ, աստերոիդների հայտնաբերող։ Աշխատել է Հայդելբերգի համալսարանին կից Աստղագիտական հաշվարկների ինստիտուտում, մասնագիտացվում էր աստերոիդների ուղեծրերի հետազոտությունների վրա։ 1990 թվականից 1993 թվականները, ինչպես նաև 1960 թվականին հայտնաբերել է ընդհանուր առմամբ 244 աստերոիդ, որոնց մի մասը նա հայտնաբերել է Ֆրեյմուտ Բորնգենի և Ռայներ Ստոսի հետ համատեղ ։
Նրա պատվին է անվանվել (2234) Շմադել աստերոիդը ։
Արտաքին հղումներ
Կատեգորիա:Գերմանացի աստղագետներ Կատեգորիա:Աստերոիդ հայտնաբերողներ
Տիեզերքը մեր միջև
Սյուժե
Գարդներ Էլլիոտ անունով մի տղա մեծացել է Մարսում գտնվող գաղտնի լաբորատորիայում այն բանից հետո, երբ նրա մայրը մահացավ ծննդաբերության ժամանակ։ Երկիր ընկնելով՝ նա մի աղջկա է հանդիպում, որի հետ շփվում էր նամակագրության միջոցով։ Միասին նրանք գնում են փնտրելու տղայի հորը, որին նա երբեք չէր տեսել։
Արտադրություն
Ֆիլմի նկարահանումներն սկսվել են Նյու Մեքսիկոյում` Ալբուկերկեում 2015 թվականի սեպտեմբերի 14-ին ։
Ծանոթագրություններ
Կատեգորիա:Ամերիկյան ֆանտաստիկ ֆիլմեր Կատեգորիա:Ամերիկյան ռոմանտիկ ֆիլմեր Կատեգորիա:2017 ֆիլմեր Կատեգորիա:Ամերիկյան գիտաֆանտաստիկ ֆիլմեր Կատեգորիա:Ամերիկյան ֆիլմեր Կատեգորիա:Ֆիլմեր, որոնց գործողությունները տեղի են ունենում Կալիֆոռնիայում Կատեգորիա:Անգլերեն ֆիլմեր Կատեգորիա:Ամերիկյան արկածային ֆիլմեր Կատեգորիա:Պիտեր Չելսոմի ֆիլմեր Կատեգորիա:2010-ականների արկածային ֆիլմեր Կատեգորիա:Ֆանտաստիկ ֆիլմեր տիեզերքի մասին Կատեգորիա:Ամերիկյան դրամա ֆիլմեր Կատեգորիա:Ֆրանսերեն ֆիլմեր Կատեգորիա:Իտալերեն ֆիլմեր Կատեգորիա:Իսպաներեն ֆիլմեր Կատեգորիա:Ֆիլմեր դեռահասների համար Կատեգորիա:Ամերիկյան մելոդրամա ֆիլմեր Կատեգորիա:Ֆիլմեր որբերի մասին Կատեգորիա:STX Entertainment ֆիլմեր
Մելիքահմեդլի
Մելիքահմեդլի, գյուղ Արևելյան Հայաստանի Ելիզավետպոլի նահանգի Զանգեզուրի գավառում ։ Գտնվում է Ողջի գետի աջ կողմում ։
Պատմություն
Հետագայում գյուղն ընդգրկվել է Ադրբեջանական ՍՍՀ-ի Ղուբաթլուի շրջանում։ Արցախյան առաջին պատերազմի ժամանակ տարածքն անցել է Արցախի Քաշաթաղի շրջան։ 2020 թվականի Արցախյան երկրորդ պատերազմի արդյունքում տարածքը Քաշաթաղի ողջ շրջանի հետ անցել է Ադրբեջանի հսկողության տակ ։
Բնակչություն
1907 թվականին գյուղն ունեցել է 30 թուրք, իսկ 1908-ին՝ 30 կովկասի թաթար բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
(7750) ՄակԻվեն
(7750) ՄակԻվեն (McEwen), աստերոիդ աստերոիդների հիմնական գոտում։ Հայտնաբերվել է 1988 թվականի օգոստոսի 18-ին Կարոլին Շումեյկերի և Յուջին Շումեյկերի կողմից Պալոմարում ։
Միջին հեռավորությունը Արեգակից կազմում է 2,765519 ա. մ., առավելագույնը մոտենում է 1,7357 ա. մ. հեռավորության վրա և հեռանում 3,7953 ա. մ. ։ Արեգակի շուրջ մեկ ամբողջական պտույտ է կատարում 1679,82 երկրային օրվա ընթացքում, իր ուղեծրով շարժվելով միջինում 0,214308 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,86° անկյուն։
Արտաքին հղումներ
Կատեգորիա:1988 թվականին հայտնաբերված աստղագիտական մարմիններ Կատեգորիա:Կարոլին Շումեյկերի կողմից հայտնաբերված աստերոիդներ Կատեգորիա:Յուջին Շումեյկերի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Միջազգային աստղագիտական միություն
Միջազգային աստղագիտական միություն (ՄԱՄ, IAU), ամբողջ աշխարհի աստղագիտական միությունները միավորող կազմակերպություն։ Հիմնադրվել է 1919 թվականին Բրյուսելում (Բելգիա)։
Կազմը և կազմակերպությունը
Միության հովանու տակ գործում է Աստղագիտական հեռագրերի կենտրոնական բյուրոն և Փոքր մոլորակների կենտրոնը, որոնք գտնվում են Սմիթսոնյան աստրոֆիզիկական աստղադիտարանում։
Ընթացիկ կազմակերպական աշխատանքը կատարվում է հանձնաժողովներ և Գործադիր կոմիտեի կողմից։
Պատմություն
1887 թվականին Երկնքի լուսանկարչական քարտեզի մշտական հանձնաժողովը ընդլայնեց իր հետաքրքրությունների շրջանակը նաև աստղագիտության ոլորտ, և հետևաբար կարող է համարվել ՄԱՄ-ի իրավանախորդ։
Գործունեությունը
Երեք-չորս տարին մեկ անգամ (ընդհատում եղել է միայն Երկրորդ համաշխարհային պատերազմի տարիներին) անդամ-երկրներից մեկում տեղի է ունենում կազմակերպության Գլխավոր ասամբլեա (համաժողով)։
ՄԱՄ-ը ճանաչված է որպես աստղագիտական հարցերի վերաբերյալ որոշումների կայացման բարձրագույն միջազգային մարմին, այնպիսի հարցերի որոնք պահանջում են համագործակցություն և ստանդարտիզացում, այնպիսիք ինչպիսին են, աստղագիտական մարմինների պաշտոնական անվանումները։ ՄԱՄ-ը նույնպես աջակցում է աստղագիտական դիտարկումների զարգացմանը զարգացող երկրներում։ Ամեն 3 տարին մեկ անգամ գումարվում է ՄԱՄ Գլխավոր ասամբլեա, հաճախակի կազմակերպվում են համաժողովներ և քննարկումներ։
Գլխավոր ասամբլեաներ
ՄԱՄ Գլխավոր ասամբլեաների անցկացման տեղերը և թվականները՝
Արտաքին հղումներ
Կատեգորիա:Գիտական կազմակերպություններ Կատեգորիա:Աստղագիտություն
Ավետարան ըստ Մարկոսի
Ավետարան ըստ Մարկոսի (Κατά Μαρκον), Նոր Կտակարանի կանոնի երկրորդ գիրքը։ Չորս Ավետարաններից ամենակարճն է և գրվել է մյուսներից առաջ։ Հեղինակը, ըստ առաջին եկեղեցու վկայության, Հովհաննես Մարկոսն է, որի մասին ծանոթություններ ունենք «Առաքյալների գործերը» գրքից և առաքելական նամակներից (Կղ 4.10, Փլմ 24, Բ Տմ 4.11, Ա Պտ 5.13)։ Դեպի Երուսաղեմ, Կիպրոս և Պամփիլիա կատարած ճանապարհորդության ընթացքում Մարկոսն ուղեկցել է Պողոսին և Բառնաբասին։ Որոշ ժամանակ նա աշակերտել է նաև Պետրոս առաքյալին։
Մարկոսի Ավետարանն սկսվում է այն հաստատումով, որ Հիսուս Քրիստոսը Աստծու Որդին է։ Այս Ավետարանը Հիսուսին ներկայացնում է որպես մեծ հեղինակության տեր մի անձի, որի իշխանությունը երևում է նրա ուսուցումներից, չար ոգիների վրա ունեցած ազդեցությունից և մարդկանց մեղքերը ներելուց։ Աստիճանաբար Հիսուսն ինքն իրեն հայտնի է դարձնում իր աշակերտներին, և որքան հայտնի է դարձնում իր Մեսիա լինելը, այնքան ավելի է խոսում իր չարչարանքների, մահվան և հարության մասին, որոնք պիտի տեղի ունենային Երուսաղեմում։ Հիսուսն ինքն իրեն կոչում է Մարդու Որդի, որն աշխարհ է եկել իր կյանքը տալու՝ մարդկությունը մեղքի կապանքներից ազատագրելու համար։
Մարկոսն իր Ավետարանում Հիսուսի պատմությունը մեզ ներկայացնում է առավելապես նրա կատարած գործերով, քան նրա խոսքերով և ուսուցումներով։ Հովհաննես Մկրտչի մասին կարճ ներածականից և Հիսուսի մկրտության և փորձության դրվագի համառոտ նկարագրությունից հետո Մարկոսն անմիջապես անցնում է Հիսուսի առաքելությանն ու նրա կատարած բժշկումներին։ Ժամանակի ընթացքում Հիսուսի հետևորդները հետզհետե ավելի լավ են հասկանում նրան, մինչդեռ, մյուս կողմից, նրա հակառակորդներն ավելի թշնամակամ դիրք են բռնում նրա հանդեպ։ Վերջին գլուխներում նկարագրված են Հիսուսի վերջին շաբաթը, հատկապես նրա խաչելությունը և հարությունը։
Մարկոսի Ավետարանը գործնական, պարզ ու արագ ոճով, բայց տպավորիչ կերպով է ներկայացնում Հիսուսին, այնպես որ յուրաքանչյուր ընթերցող, հռոմեացի հարյուրապետի նման, կարողանա գոչել. «Իսկապես որ այս մարդն Աստծու Որդին էր» (15.39)։
Արտաքին Հղումներ
Կատեգորիա:Նոր Կտակարանի գրքեր
Զալեսկոե (գյուղ, Տալնոեի շրջան)
Զալեսկոե (Заліське), գյուղ Ուկրաինայի Չերկասիի մարզի Տալնոեի շրջանում։
Չճշտված տվյալներով Զալեսկոե գյուղում բնակվում էր 740 մարդ։ Բնակավայրը զբաղեցնում է 31953 կմ²։
Արտաքին հղումներ
Կատեգորիա:Ուկրաինայի գյուղեր
Ալիսա Ֆրեյնդլիխ
Ալիսա Բրունովնա Ֆրեյնդլիխ (Али́са Бру́новна Фре́йндлих, ), խորհրդային և ռուսական թատրոնի և կինոյի դերասան, երգչուհի, ԽՍՀՄ ժողովրդական արտիստ (1981 թ.)։ Ռուսաստանի Դաշնության չորս Պետական մրցանակների դափնեկիր (1976 թ., 1996 թ., 2001 թ., 2008 թ.)։
1983 թվականից Ֆրեյնդլիխը Գ․ Տովստոնոգովի անվան դրամատիկական մեծ թատրոնի առաջատար դերասանուհիներից մեկն է։
Ալիսա Ֆրեյնդլիխի մասնակցությամբ ֆիլմերը տեղ են գտել խորհրդային կինեմատոգրաֆի «ոսկե ֆոնդում»։ Առավել հայտնի են «Ծղոտե գլխարկ» (1974 թ.), «Հոգեվարք» (1974 թ.), «Ծառայողական սիրավեպ» (1977 թ.), «Դ’Արտանյանը և երեք հրացանակիրները» (1978 թ.), «Ստալկեր» (1979 թ.), «Անգութ ռոմանս» (1984 թ.) և «Մեկուկես սենյակներ, կամ Սենտիմենտալ ճանապարհորդություն դեպի հայրենիք» (2009 թ.) ֆիլմերը։
Ալիսա Ֆրեյնդլիխին երկու անգամ շնորհվել է «Ոսկե Դիմակ» («Золотая Маска» - 2001 թ., 2006 թ.) ազգային թատերական մրցանակ, երկու անգամ՝ «Նիկա» կինեմատոգրաֆիական արվեստների Ռուսական Ակադեմիայի մրցանակ (1994 թ., 2005 թ.)։
Քսենյա Ֆեոդորովնա Ֆրենդլիխ, Ապագա արտիստուհու՝ Ալիսա Ֆրեյնդլիխի մայրը (օրիորդական ազգանունը՝ Ֆեոդորովա; ?—1971), երիտասարդության տարիներին ապրել է Պսկովում, որտեղ մասնակցել է սիրողական մակարդակով կազմակերպվող ներկայացումների։ Շուտով նա տեղափոխվում է Լենինգրադ։ Այստեղ, աշխատող երիտասարդների համար նախատեսված Դրամատիկական թատրոնի դասընթացում ընդգրկվելուց հետո՝ ծանոթանում է երիտասարդ արտիստներից մեկի՝ ծնունդով գերմանացի, Բրունո Ֆրենդլիխի հետ (1909—2002 թթ.)։ Նրա մայրը՝ Շարլոտա Ֆրիդրիխովնան, ևս գերմանուհի էր, (օրիորդական ազգանունը՝ Զեյթց), հայրը՝ Արթուր Իվանովիչ Ֆրեյնդլիխն էր։ Եվ Զեյթցերը, և Ֆրեյնդլիխները Գերմանիայից վերջնականապես տեղափոխվեցին Ռուսաստան 18-րդ դարում՝ հիմք դնելով այսպես կոչված՝ ապակի ջարդողների (стеклодув) տոհմի։ Նրանց այսպես էին կոչում զբաղմունքի պատճառով։ Ֆրեյնդլիխները, տեղափոխվելով Ռուսաստան, սկսեցին զբաղվել ապակի մշակելով։ Արտիստուհու մայրական գծով նախապապը՝ ծագումով Մակլենբուրգ-Շվերինա ազգից էր։
Արթուր Ֆրեյնդլիխը, որքան էլ փորձում էր շարունակել ընտանեկան գործը, այնուամենայնիվ, նրա ապակի վերամշակելու գործունեությունը չկայացավ, դրան հիմնականում խոչընդտեց երկրորդ որդու՝ Բրունոյի առողջական վիճակը․ կրտսեր Ֆրեյնդլիխի մոտ հայտնաբերվել էր թոքերի հիվանդություն։ Արթուր Ֆրեյնդլիխը շուտով ստիպված է լինում այլ աշխատանք գտնել և աշխատանքի է ընդունվում «Վեյսա» կոշիկի խանութում, որն այդ ժամանակ կոշիկ էր արտադրում կայսերական տան համար։ Կարճ ժամանակ այնտեղ աշխատելուց հետո, նա որոշում է սկսել իր սեփական գործը, ձեռք է բերում անհրաժեշտ սարքավորումներ, սենյակ է վարձում Մոյկա գետի մոտ և ճակատային մասում կախում ցուցանակ՝ «Նրբագեղ կոշիկներ՝ Ֆրեյնդլիխներից» գրությամբ։ Բայց նրա պլանները կյանքի չկոչվեցին, դրան խանգարեց 1917 թվականին հանկարծակի վրա հասած մահը։
Փոքրիկ Ալիսան 1934 թվականի դեկտեմբերի 8-ին, Լենինգրադում, Սուրբ Իսահակի հրապարակին կից գտնվող տանը, լույս աշխարհ եկավ մի աղջիկ, նրան կնքեցին Ալիսա անունով։ Ինչպես հետագայում խոստովանեց նրա հայրը՝ Արթուր Ֆրեյնդլիխը, մայրը ցանկացել է, որ աղջիկն այլ անուն ունենա՝ Նատաշա։ Ալիսա անվան կողմնակիցները հայրն ու տատիկն էին և հայտարարեցին՝ «Նատալյա Բրունովնա Ֆրեյնդլիխ» անունը՝ տարօրինակ շփոթ է թվում։ Շուտով, աղջկա ծնունդից հետո, ընտանիքը տեղափոխվեց նոր բնակարան, որ գտնվում էր Գրիվցովայի նրբանցքի 1/64 հասցեում։ Պատուհանից բացվող տեսարանում երևում էր, Սուրբ Իսահակի մայր եկեղեցին, իսկ տանից ոչ շատ հեռու Պղնձե հեծյալը (Медный всадник) հուշարձանն էր։
Դեռևս մանկության տարիներին Ալիսայի մոտ ի հայտ եկան դերասանական հմտություններ։ Երեք տարեկան էր, երբ մասնակցեց մորաքրոջ և նրա ամուսնու կոնսերվատորիայի դիպլոմային ավարտական ներկայացումներին։ Դրանից մի քանի օր անց աղջիկը երգում էր կտորներ օպերայից և ինքն իր համար ստեղծում ներկայացումներ՝ գաղտնի հագնելով մայրիկի հագուստները։ Պատերազմն սկսվելուց ոչ շատ առաջ Ալիսայի ծնողները բաժանվեցին։ Հայրն իր դերասանների խմբի հետ հյուրախաղերով մեկնեց Տաշքենդ, իսկ Ալիսան մնաց մոր հետ։ Բրունոն Լենինգրադը թողել էր դեռևս այն ժամանակ, երբ այնտեղից վտարում էին գերմանացիներին։
Ծանոթագրություններ
Կատեգորիա:Ռուս դերասանուհիներ Կատեգորիա:1934 ծնունդներ Կատեգորիա:Դեկտեմբերի 8 ծնունդներ Կատեգորիա:ԽՍՀՄ ժողովրդական արտիստներ Կատեգորիա:«Նիկա» մրցանակի դափնեկիրներ Կատեգորիա:Ռուս երգիչներ Կատեգորիա:«Ոսկե դիմակ» մրցանակի դափնեկիրներ Կատեգորիա:Ռուսաստանի գեղարվեստի ակադեմիայի պատվավոր անդամներ Կատեգորիա:«Կուռք» մրցանակի դափնեկիրներ Կատեգորիա:«Տրիումֆ» մրցանակի դափնեկիրներ Կատեգորիա:Բարեկամության շքանշանի ասպետներ (Ռուսաստան) Կատեգորիա:«Հայրենիքին մատուցած ծառայությունների համար» 3-րդ աստիճանի շքանշանի ասպետներ Կատեգորիա:«Հայրենիքին մատուցած ծառայությունների համար» 4-րդ աստիճանի շքանշանի ասպետներ Կատեգորիա:ՌԽՖՍՀ Կոնստանտին Ստանիսլավսկու անվան պետական մրցանակի դափնեկիրներ Կատեգորիա:ՌԽՖՍՀ վաստակավոր արտիստներ Կատեգորիա:«Ոսկե արծիվ» մրցանակի դափնեկիրներ Կատեգորիա:Թատրոնի դերասանուհիներ Կատեգորիա:Ռուս կինոդերասանուհիներ Կատեգորիա:ՌԴ պետական մրցանակի դափնեկիրներ Կատեգորիա:Ռուսաստանի «Նիկա» կինեմատոգրաֆիական արվեստների ակադեմիայի ակադեմիկոսներ Կատեգորիա:ՌԽՖՍՀ ժողովրդական արտիստներ Կատեգորիա:Խորհրդային դերասանուհիներ Կատեգորիա:Ռուսաստանի «Հայրենիքին մատուցած ծառայությունների համար» 2-րդ աստիճանի շքանշանի ասպետներ
Գենադի Սեմենիխին
Գենադի Ալեքսանդրովիչ Սեմենիխին (Генна́дий Алекса́ндрович Семени́хин, ), ռուս խորհրդային գրող, լրագրող։ Հայրենական մեծ պատերազմի մասնակից։ Կարմիր աստղի շքանշանի եռակի դափնեկիր, «Պատվո նշանի» շքանշանակիր, ԽՍՀՄ պաշտպանության նախարարության գրական մրցանակի դափնեկիր։
Կենսագրություն
Դպրոցի վեցերորդ դասարանից Գենադին սկսել է գրել բանաստեղծություններ և պատմվածքներ, որոնք տպագրվել են Դոնի Ռոստովում տպագրվող «Լենինյան թոռներ» մանկական թերթում։ Ավարտելով յոթերորդ դասարանը՝  ընդունվել է Հիդրոմելիորացիայի տեխնիկում, իսկ ավարտից հետո նրան ուղարկել են աշխատանքի Կալմիկիա, որտեղ նշանակվել է ոռոգման համակարգերի կառուցման հետախուզական խմբի ղեկավար։ Միաժամանակ, որպես ազատ թղթակից, ակտիվ համագործակցել է տեղական թերթերի, ինչպես նաև Դոնի և Ստավրոպոլի երկրամասի հրատարակչությունների հետ։
1939 թվականին Գենադի Սեմենիխինը Ստավրոպոլի քաղաքային զինկոմիսարիատից զորակոչվել է Բանվորա-գյուղացիական Կարմիր բանակ՝ զինվորական ծառայության։ Մինչև 1940 թվականը ծառայել է 56-րդ ավիացիոն բրիգադում, ավարտել է ավիացիոն կրտսեր մասնագետների դպրոցը։ 1940 թվականին Մինսկում հրապարակվող «Պոլիմյա»-ում լույս է տեսել Սեմենիխինի առաջին պատմվածքը՝ «Հիվանդանոցը»։
Հայրենական մեծ պատերազմի սկզբից Սեմենիխինը աշխատել է որպես գրական սպա 43-րդ օդային բրիգադի «Մարտական ուղի» թերթում, 1942 թվականից եղել է Արևմտյան ճակատի 20-րդ բանակի «Հանուն հայրենիքի» թերթի հատուկ թղթակից։ Այդ տարվա հոկտեմբերից եղել է ԽՍՀՄ ռազմաօդային ուժերի «Ստալինյան արծիվ» կենտրոնական թերթի թղթակից ։
Ստանալով ավիացիայի ապագա գլխավոր մարշալ Ալեքսանդր Ալեքսանդրովիչ Նովիկովի թույլտվությունը՝ Գենադի Սեմենիխինը մասնակցել է «Իլ -2» գրոհային ինքնաթիռի մարտական առաքելություններին։ Պատերազմի ժամանակ կատարել է 15 մարտական թռիչք, վիրավորվել է մարտերից մեկում և հիվանդանոցում բուժվելուց հետո վերադարձել է գունդ։ Մասնակցել է Վարշավայի, Պրահայի և Բեռլինի ազատագրման մարտերին։
Ծանոթագրություններ
Կատեգորիա:Խորհրդային գրողներ Կատեգորիա:Խորհրդային դրամատուրգներ Կատեգորիա:Խորհրդային լրագրողներ Կատեգորիա:Հայրենական մեծ պատերազմի մասնակիցներ Կատեգորիա:Ռուս արձակագիրներ
Վաճառվող Սանտան (ֆիլմ)
«Վաճառվող Սանտան» (Rare Exports), կինոֆիլմ՝ նկարահանված ռեժիսոր Յալմարի Հելանդարի կողմից։ Էկրան է բարձրացել 2010 թվականին։
Ֆիլմի գովազդային կարգախոսն է՝ «Այս Սուրբ ծնունդին Սանտային կհավատան բոլորը»։
Դերասանուհի Քեյթ Բլանշետը ֆիլմը նշել է որպես իր սիրելի ֆիլմերից մեկը։
Սյուժե
Ֆինական Լապլանդիայի Կորվատունտուրի վերին բլրի վրա ժամանակավոր բնակություն էին հաստատել ամերիկյան Subzero Inc ընկերությունը, նրանք հիմնականում զբաղվում էին Հորատապայթեցման աշխատանքներ։ Սուրբ ծննդից 24 օր առաջ նրանք մի մոտ 400 մետր խորության մեջ նրանք մի շերտ թեփ են գտնում, որի հաստությունը կազմում է ավելի քան 20 մետր։ Իսկ ներքևում նրանք հայտնաբերում են սառույցի շերտ։ Հորատման նախաձեռնողը դառնում է պարոն Ռայլին, ով աշխատավորներին պատմում է, որ Կորվատունտուրը ընդհանրապես խուլ տեղ էլ չի, սա հսկայական դամբարանաբլրի գերեզմանատուն է, որտեղ շատ դարեր առաջ ապրել են միայն սամաները։ Հին բնակիչները այս բլուրը պատրաստել էին, և այստեղ, սառույցի տակ պահպանել են մի շատ արժեքավոր բան։ Ռայլին այդ ամենը պատմելուց հետո հրամայում է բանվորներին, որ նրանք սկսեն պայթեցման և փորման աշխատանքները, որպեսզի մինչև Սուրբ ծնունդ հասնեն գերեզմանոցին։ Նրա գլխավոր ցանկությունն է հասնել և տիրանալ այդ արժեքավոր առարկային։ Այդ պատմությունը լսում են նաև երկու տեղացի երեխաներ՝ Պիետարին (Pietari) և Յուսո-ն (Juuso), ովքեր գաղտնի սկսում են այլ ճանապարհներով հասնել այդ գանձերին։ Նրանցից ամենափոքրը՝ Պիետարին մտածում էր, որ այնտեղ թաքնված էր Իոուլուպուկին (Սանտա-Կլաուս), քանի որ ասում են, որ Իոուլուպուկին ապրում է Կորվատունտուրի բլուրի վրա։ Իսկ ինչ վերաբերում է ավագ եղբորը՝ Յուսոյին, ապա նա ընդհանրապես չի հավատում նման հեքիաթներին։
Պիետերին ապրում էր իր հոտ հետ՝ Ռաունոյի, ով հիմնականում զբաղվում էր եղջերվաբուծությամբ, նաև աշխատում էր որպես մսագործ։ Սուրբ ծննդից մի քանի օր առաջ եղջերական գյուղը պատրաստվում է հետապնդելու հոտը։ Սակայն հետո պարզվում է, որ ինչ-որ մեկը ոչնչացրել է եղջերուների գրեթե ամբողջ երամակը, և մարդիկ հայտնվել էին սննակցման եզրին։
Մինչև Սուրբ ծնունդը, գիշերը ծուղակում, պատրաստված Ռաունոյում, դերմայում ապրողները, իր որդու՝ Պետարի հետ միասին, ստանում են մի խոևհևդավոր հին մարդու։ Ավելի ուշ պարզվում է, որ շատ տներից տարբեր իրեր են կորչում, էլեկտրական հոսանքներ են անջատվում, տաքացուցիչներ, վարսահարդարիչներ, ինչ-որ մեկը գողացել էր պայուսակ, որտեղ պահվում էին կարտոֆիլ, և ամենակարևորը, որ կորչում էին երեխաներ։
Արտաքին հղումներ
Կատեգորիա:2010 ֆիլմեր Կատեգորիա:Անգլերեն ֆիլմեր Կատեգորիա:2010-ականների ֆենտեզի ֆիլմեր Կատեգորիա:Սուրբծննդյան ֆիլմեր Կատեգորիա:Ֆենտեզի ֆիլմեր Կատեգորիա:Ֆիննական սարսափ ֆիլմեր Կատեգորիա:Ֆրանսիական ֆիլմեր Կատեգորիա:Շվեդական ֆիլմեր
Ալանա
Ալանա, գյուղ Թուրքիայում, Տրապիզոնի վիլայեթի Տրապիզոնի գավառում։ Գտնվում էր Տրապիզոն քաղաքից 11 կմ հարավ-արևմուտք ։
Ծանոթագրություններ
Կատեգորիա:Օսմանյան կայսրության հայաբնակ գյուղեր
Կարաչոր
Կարաչոր, գյուղ Արևմտյան Հայաստանում, Խարբերդի վիլայեթի Կարկառի գավառակում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Թուրքիայի գյուղեր Կատեգորիա:Ադըյամանի մարզի բնակավայրեր
Սամպեդոր
Սամպեդոր (Santpedor), բնակավայր և մունիցիպալիտետ Իսպանիայում, գտնվում է Բարսելոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Բաժես շրջանում։ Տարածքը կազմում է 16,92 կմ²։ Բնակչությունը՝ 7071 մարդ (2010 թվականի տվյալներով)։
Արտաքին հղումներ
Կատեգորիա:Իսպանիայի բնակավայրեր
Եռապատկեր
Եռապատկեր, եռանկար, տրիպտիխ (, - եռածալ),
Կատեգորիա:Գեղանկարչական ստեղծագործություններ Կատեգորիա:Եռապատկերներ
Նովոմուսինո (գյուղ, Կույուրգազինսկի շրջան)
Նովոմուսինո (Новомусино, Яңы Муса), գյուղ Ռուսաստանի Բաշկորտոստան հանրապետության Կույուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 347 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Կույուրգազինսկի շրջանի բնակավայրեր
Սատորու Օտոմո
Սատորու Օտոմո, ճապոնացի սիրող աստղագետ, աստերոիդների հայտնաբերող։ Ապրում է Հոկայդո նահանգապետության Կիոսատո քաղաքում։ Մասնագիտությամբ ատամնաբույժ է։
Հայտնաբերել է ընդհանուր առմամբ 149 աստերոիդ, որոնցից 15-ը հայտնաբերել է Օսամու Մուրամացույի հետ համատեղ ։
Նրա պատվին է անվանվել (3911) Օտոմո աստերոիդը ։
Արտաքին հղումներ
Կատեգորիա:Ճապոնացի աստղագետներ Կատեգորիա:Աստերոիդ հայտնաբերողներ Կատեգորիա:Սիրող աստղագետներ
Շախմատի աշխարհի առաջնություն
Շախմատի աշխարհի առաջնություն, մրցակցություն, որի նպատակն է որոշել շախմատի աշխարհի չեմպիոնին ։
Համարվում է, որ աշխարհի առաջին պաշտոնական առաջնությունն անց է կացվել 1886 թվականին, երբ տեղի է ունեցել մրցաշար Եվրոպայի և Միացյալ Նահանգների երկու առաջատար խաղացողների՝ Վիլհելմ Ստեյնիցի և Յոհան Ցուկերտորտի միջև։ 1886 թվականից մինչև 1946 թվականը գործող չեմպիոնը պայմաններ էր սահմանում հավակնորդի համար, ով պետք է կազմակերպեր զգալի դրամական ֆոնդ և հաղթեր չեմպիոնին մրցամարտում, որպեսզի դառնար աշխարհի նոր չեմպիոն։ 1948 թվականից մինչև 1993 թվականը առաջնությունը ՖԻԴԵ-ի՝ Շախմատի միջազգային ֆեդերացիայի, ենթակայության ներքո էր։ 1993 թվականին չեմպիոնը (Գարրի Կասպարով) հեռացել է ՖԻԴԵ-ից, ինչը հանգեցրել է երկու մրցակցող առաջնությունների առաջացման։ Զուգահեռ առաջնություններ են իրականացվել մինչև 2006 թվականը, երբ կոչումը միավորվեց 2006 թվականի շախմատի աշխարհի առաջնությունում, որում Վլադիմիր Կրամնիկը հաղթեց ՖԻԴԵ-ի աշխարհի չեմպիոն Վեսելին Տոպալովին։
2007 թվականին Վիշվանաթան Անանդը հաղթել է մրցաշարը, որը տեղի է ունեցել ութ ուժեղագույն շախմատիստների միջև՝ մրցաշարի տեսքով, և այնուհետև հաջողությամբ պաշտպանել է իր տիտղոսը 2008 թվականի աշխարհի առաջնությունում՝ աշխարհի նախկին չեմպիոն Վլադիմիր Կրամնիկի հետ մրցամարտում, նաև հավակնորդ Վեսելին Տոպալովին՝ 2010 թվականի աշխարհի առաջնությունում, և վերջապես, 2012 թվականի շախմատի աշխարհի առաջնությունում՝ հավակնորդ Բորիս Գելֆանդի դեմ։
Աշխարհի գործող չեմպիոնն է Մագնուս Կարլսենը (2013 թվականից)։
Կանանց աշխարհի չեմպիոնի կոչման համար մրցամարտը տեղի է ունենում առանձին, նաև կան առանձին մրցումներ տարբեր տարիքային խմբերի համար, այդ թվում պատանիների (մինչև 20 տարեկան) և տարեցների (60 տարեկան տղամարդիկ, 50 տարեկան կանայք)։
Իրականացվում է նաև աշխարհի առաջնություն համակարգչային ծրագրերի միջև։ Համակարգիչներին արգելված է մրցել տիտղոսի համար մարդկանց մրցաշարերում։
Ծանոթագրություններ
Կատեգորիա:Շախմատ Կատեգորիա:Շախմատային մրցաշարեր Կատեգորիա:Շախմատի պատմություն Կատեգորիա:Աշխարհի առաջնություններ Կատեգորիա:Շախմատի աշխարհի չեմպիոններ Կատեգորիա:Շախմատիստներ Կատեգորիա:Բնօրինակում անաղբյուր հոդվածներ
Մաուդհեյմի մեդալ
Մաուդհեյմի մեդալ, Նորվեգիայի պետական պարգև։
Պատմություն
Մաուդհեյմի մեդալը իր աստիճանակարգով հավասարվում է Հայրենիքին մատուցված ծառայությունների համար մեդալին, որի հետ ունի արտաքին նմանություն՝ բացառությամբ ժապավենին ամրացված «MAUDHEIM 1949–1952» արծաթե սալիկի։ Մեդալը հաստատվել է Նորվեգիայի Հակոն VII թագավորի կողմից 1951 թ.-ի նոյեմբերի 14-ին։ Այն նախատեսված է եղել 1949 թ.-ից մինչև 1952 թ.-ը դեպի Անտարկտիդա մեկնած նորվեգա-բրիտանա-շվեդական գիտարշավի 18 մասնակիցներին պարգևատրելու համար։
Աղբյուրներ
Մաուդհեյմի
Կարաջավիրեն
Կարաջավիրեն, գյուղ Արևմտյան Հայաստանում, Խարբերդի վիլայեթի Մալաթիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Թուրքիայի գյուղեր Կատեգորիա:Ադըյամանի մարզի բնակավայրեր
Արթուր Բաղդասարով (կրկեսի դերասան)
Արթուր Միխայիլովիչ Բաղդասարով (Артур Михайлович Багдасаров, ), կրկեսի հայազգի ռուսաստանցի արտիստ, կենդանիներ ընտելացնող, խորհրդային, ռուսական կրկեսի դերասան, Հայկական ԽՍՀ վաստակավոր արտիստ (1980), Ռուսաստանի Դաշնության ժողովրդական արտիստ (1997) Միխայիլ Բաղդասարովի որդին, Կարինա Բաղդասարովայի եղբայրը ։
Կենսագրություն
Ծնվել է 1978 թվականի սեպտեմբերի 27-ին, Նիժնի Նովգորոդ քաղաքում ։ Սովորել է Ռուսաստանի թատերական արվեստի ինստիտուտի ռեժիսուրայի ֆակուլտետում։ Կրկեսում սկսել է աշխատել 12 տարեկանից՝ ավանակներով կատակերգական համար, մտրակներով պարային համարներ, էքսցենտրիկ ակրոբատ, ձիավարություն։ 14 տարեկանից վարժեցրել է վագրեր։
Ռուսաստանի Դաշնության վաստակավոր արտիստ և Կրկեսային գործիչների միության անդամ է ։
Արտաքին հղումներ
Կատեգորիա:Կրկեսի հայ դերասաններ
Բադալովո
Բադալովո (Бадалово), գյուղ Ուկրաինայի Անդրկարպատյան մարզի Բերեգովոյի շրջանում։
2001 թվականի տվյալներով Բադալովո գյուղում բնակվում էր 1 714 մարդ։ Բնակավայրը զբաղեցնում է 1143 կմ² տարածք։ Բնակչության խտությունը կազմում էր 1499,56 մարդ/կմ²։
Արտաքին հղումներ
Կատեգորիա:Ուկրաինայի Անդրկարպատյան մարզի Բերեգովոյի շրջանի բնակավայրեր Կատեգորիա:Ուկրաինայի գյուղեր
Խուանա Մանուելա Գորիթի
Խուանա Մանուելա Գորիթի  (Juana Manuela Gorriti, ), արգենտինացի և պերուացի գրող և լրագրող, 1848֊1855 թվականներին եղել է Բոլիվիայի առաջին տիկինը։
Կենսագրություն
Խուանա Մանուելա Գորիթիը ծնվել է հարուստ հողատեր, պետական և հասարակական գործիչ, 19-րդ դարում Արգենտինայի քաղաքացիական պատերազմների ակտիվ մասնակից, իրավաբան, Սալտա նահանգի նահանգապետ Խոսե Իգնասիո դե Գորիթիի ընտանիքում ։ 1831 թվականին ընտանիքն աքսորվել է Բոլիվիա, որտեղ նրանք ապրել են աղքատության մեջ ։ Բոլիվիայում Խուանա Մանուելա Գորիթիը ծանոթացեել իր ապագա ամուսնու՝ Մանուել Իսիդորո Բելսուի հետ, որը հետագայում՝ 1848 թվականին դարձել է Բոլիվիայի նախագահ։
Խուանան սովորել է միանձնուհիների մենաստանում, հետագայում տեղափոխվել է Լա Պաս, որտեղ 15 տարեկանում ամուսնացել է Մանուել Իսիդորո Բելսույի հետ։ Նրանք ունեցել են երեք երեխա։
Խուանա Մանուելա Գորիթիըը հետագայում Բոլիվիայից տեղափոխվել է Պերու, որտեղ զբաղվել է գրական գործունեությամբ։ Նա Լիմայում դասավանդել և հիմնել է դպրոց, որտեղ էլ դարձել է հայտնի, ազդեցիկ լրագրող։ Նրա աշխատությունները հրապարակվել են «El Comercio, Revista de Lima» հեղինակավոր պարբերականում։
Խուանան վարել է ակտիվ ֆեմինիստական գործունեություն, որն ավել է արտացոլվել նրա ամսագրային հոդվածներում։ Նրա հրապարակումները ոգեշնչել են Եվրոպայի և Հյուսիսային Ամերիկայի բազմաթիվ կանանց։
Խուանա Մանուելա Գորիթիը մահացել է 1892 թվականին։ Հուղարկավորվել է Բուենոս Այրեսի Ռեկոլետա գերեզմանատանը։ Նրա անուն են կրում Արգենտինայի մի շարք դպրոցներ։
Եղջերուներ
Եղջերուներ ( Cervidae), երկկճղակավորների կարգի կաթնասունների ընտանիք։ Ունեն բարձր ոտքեր, կարճ պոչ, երկար և շարժուն ականջներ։ Արուները (հյուսիսային եղջերուների նաև էգերը) կրում են ճյուղավորված եղջյուրներ, որոնք ամեն տարի փոխվում են նորերով։ Եղջերուների մազածածկը կոշտ քստամազ է, բրդատակում՝ աղվամազ։ Գունավորումը հաճախ շիկակարմիր է կամ գորշ, մատղաշները (երբեմն և հասունները)՝ բծավոր։
Տարածում
Հայտնի են 17 սեռի մոտ 40 տեսակ՝ տարածված Եվրոպայում, Ասիայում, Հյուսիսային Աֆրիկայում, Հյուսիսային և Հարավային Ամերիկաներում։ ԽՍՀՄ-ում հանդիպում է 6 տեսակ։ Ապրում են անտառներում, անտառատափաստաններում, տունդրայում և անտառատունդրայում՝ փոքր խմբերով։ Աշնանը և ձմռանը հյուսիսային եղջերուները հավաքվում են մեծ հոտերով ու անցնում հարյուրավոր կմ։
Ենթաընտանիքներ
Եղջերուների ընտանիքը բաժանվում է 4 ենթաընտանիքի՝ Իսկական եղջերուներին են պատկանում ազնվացեղ եղջերուները, բծավոր եղջերուները, եղնիկը և մարալը։ Վերջինս տարածված է Ղրիմում, Կովկասում, Սիբիրի հարավում, Հեռավոր Արևելքում։
Մարմնի կառուցվածքը
Եղջերուների մարմնի երկարությունը մոտ 200 սմ է, կենդանի զանգվածը՝ 100–300 կգ։
Սնունդ
Եղջերուները խոտակեր կենդանիներ են, սնվում են տարբեր բույսերով՝ մամուռներով, քարաքոսերով, խոտերով, ճյուղերով, տերևներով։ Որոշ տեսակներ նախընտրում են ավելի փափուկ բուսական կեր։
Բազմացում
Սեռահասուն են դառնում 1,5 տարում։ Զուգավորվում են աշնանը կամ ամռան վերջին։ Ձագերին (1-2) մայրը, մինչև նոր հղիությունը, կերակրում է կաթով։
Աղբյուրներ
Կատեգորիա:Կենդանիներ այբբենական կարգով Կատեգորիա:Երկկճղակավորներ
Ազիդաջրածնական թթու
Ստացումը
Ազիդաջրածնական թթուն կարելի է ստանալ օրթոֆոսֆորական թթվի և նատրիումի ազիդի փոխազդեցությունից, որը կարելի սինթեզել նատրիումի ամիդից։ Ազիդաջրածնական թթուն կարելի է ստանալ հիդրազինի(N2H4) և ազոտային թթվի(HNO2) փոխազդեցությունից, ծծմբական թթվի(H2SO4) և մետաղի ազիդի փոխազդեցությունից, ացիլազիդի հիդրոլիզից։
Ծանոթագրություններ
Կատեգորիա:Ազիդներ Կատեգորիա:Անօրգանական թթուներ Կատեգորիա:Պայթուցիկ նյութեր
Տալնոե
Տալնոե (Тальне), քաղաք Ուկրաինայի Չերկասիի մարզի Տալնոեի շրջանում, շրջկենտրոն։
2009 թվականի տվյալներով Տալնոե քաղաքում բնակվում էր 16 900 մարդ։
Աստերոիդների ցանկ (63101-63200)
Աստերոիդների ցանկ (63001-63100) * Աստերոիդների ցանկ * Աստերոիդների ցանկ (63201-63300)
Ջովաննի Տրապատտոնի
Ջովաննի Տրապատտոնի (Giovanni Trapattoni,), իտալացի նախկին ֆուտբոլիստ և ֆուտբոլային մարզիչ։ Իր ֆուտբոլիստի կարիերայի մեծ մասը անցկացրել է « Միլանի » կազմում, իսկ մարզչական կարիերայում մեծ հաջողությունների է հասել գլխավորելով Թուրինի « Յուվենտուսը »։
Պատմության մեջ երկու այն մարզիչներից մեկն է ում հաջողվել է տիրանալ Չեմպիոնների լիգայի գավաթին, ՈւԵՖԱ-ի գավաթին, ՈւԵՖԱ-ի Գավաթակիրների գավաթին և միակը ով նվաճել է այս գավաթները գլխավորելով մեկ թիմ։
Ֆուտբոլային կարիերա
Ջովաննին 14 տարեկանում ընդունվել է « Միլանի » ֆուտբոլային դպրոց, իսկ վեց տարի հետո համալրել է հիմնական կազմի շարքերը, որտեղ հանդես է եկել պաշտպանի դիրքում։ Չնայած ավելի աստղային թիմակիցների առկայությանը (ինչպիսիք էին Չեզարե Մալդինին, Ջաննի Ռիվերան և Ժոզե Ալտաֆինին)՝ 1960-ականներին Տրապատտոնիին հաջողվեց դառնալ «ռոսսոներիների» համար առանցքային խաղացող։ Աչք էր ծակում նրա խաղը կարդալու և մրցակցի գորոծողությունները գուշակելու կարողությունը, ինչպես նաև նա անզիջելի էր մեկը-մեկի դեմ պայքարում։ «Միլանի» կազմում անցկացրած լավագույն հանդիպումներից էր Չեմպիոնների գավաթի եզրափակիչը, որի ժամանակ « Բենֆիկայի » լավագույն հարձակվող Էյսեբիոյին՝ Ջովաննիին «զրկել էր թթվածնից», դրա հետ մեկտեղ թույլ տալով նրան սեփական դարպասին կատարել մեկ հարված (որը ավարտվեց գոլով)։ Արդյունքում «Միլանը» Ալտաֆինիի դուբլի շնորհիվ 2։1 հաշվով հաղթանակ տարավ։ Ջովաննին իր կարիերայի մայրամուտում մի մրցաշրջան անցկացրեց համեստ « Վարեզե » ակումբի կազմում, որը մրցաշրջանի ավարտից հետո հայտնվեց Սերիա B-ում։
Իտալիայի ազգային հավաքականի կազմում Տրապատտոնին անցկացրել է 17 հանդիպում։ 1962 թվականին նա հավաքականի հետ մեկնել է Չիլի՝ Աշխարհի առաջնությանը մասնակցելու համար, սակայն նրան դաշտ դուրս գալու բախտ այդպես էլ չվիճակվեց։
«Միլան»
Ֆուտբոլիստի կարիերան անմիջապես ավարտելուց հետո Տրապատտոնին սկսեց իր մարզչական կարիերան՝ գլխավորելով «Միլանի» երիտասարդական թիմը ։ 1974 թվականին Իտալիայի առաջնության 24-րդ տուրից նա զբաղեցրեց հիմնական թիմի գլխավոր մարզչի պաշտոնը։ Սակայն թիմին 7-րդ հորիզոնականից վերև բարձրացնել նրան չհաջողվեց։ Մրցաշրջանին որոշակի իմաստ կարող էր հաղորդել միայն Գավաթակիրների գավաթի ն տիրանալը, սակայն որոշիչ խաղում «ռոսոներիները» զիջեցին Գերմանիայի դեմոկրատական հանրապետության ակումբներից մեկին՝ «Մագդեբուրգին»։ Մրցաշրջանի ավարտից հետո Տրապատտոնին լքեց գլխավոր մարզչի պաշտոնը, սակայն 1975-1976 մրցաշրջանից առաջ վերանշանակվեց գլխավոր մարզչի պաշտոնում։ Այս անգամ «Միլանի» հետ նրան հաջողվեց տիրանալ Սերիա Ա-ի բրոնզին, որից հետո կրկին լքեց ակումբը։
«Յուվենտուս»
Չնայած «Միլանի» կազմում տեսանելի արդյունքների բացակայությանը, « Յուվենտուսի » ղեկավարությունը նկատեց երիտասարդ մարզչի պոտենցիալը և չվախեցավ վստահել նրան գլխավոր մարզչի պաշտոնը։ Այդպես Տրապատտոնին 1976 թվականին նշանակվեց «Յուվեի» նոր գլխավոր մարզիչ։ Նախորդ մրցաշրջանում «Յուվեն» չեմպիոնական տիտղոսը զիջեց սկզբունքային մրցակցին՝ « Տորինոյին », բայց և այնպես առաջին իսկ մրցաշրջանում Տրապատտոնիին հաջողվեց «Յուվեին» վերադարձնել չեմպիոնական բաղձալի տիտղոսը, ինչպես նաև հաղթել ՈւԵՖԱ-ի գավաթը․ վերջինս ակումբի պատմության առաջին միջազգային գավաթն էր։
Տրապատտոնին «Յուվենտուսում» աշխատել է ընդամենը տաս մրցաշրջան և հասել է անհավատալի հաջողությունների․ ակումբը վեց անգամ դարձել է Իտալիայի չեմպիոն՝ դրա հետ մեկտեղ միայն մեկ անգամ չհամալրելով մրցանակակիրների եռյակի շարքերը։ Բացի դրանից՝ նրան հաջողվեց երկու անգամ տիրանալ Իտալիայի գավաթին։ Նրա գլխավոր նվաճումներից էր «Յուվենտուսի» եվրոպական գրանդների շարքերի համալրումը (ներքին առաջնությունում կանոնավոր հաջողությունների հետ մեկտեղ, միջազգային ասպարեզում «ծեր սինյորան» չէր կարող հպարտանալ մեծ հաղթանակներով)։ 1983 թվականին «Յուվեի» պատմության մեջ երկրորդ անգամ թիմը հասավ Չեմպիոնների գավաթի եզրափակիչ, որտեղ նվազագույն հաշվով զիջեց Համբուրգին »։ Այս անհաջողությունից հետո Տրապատտոնիի ֆուտոբլիստները վերականգնեցին իրենց պատիվը հաջորդ երկու մրցաշրջանների ընթացքում՝ սկզբում հաղթելով Գավաթակիրների գավաթը (եզրափակչում տուժեց « Պորտուն »), իսկ հետո 1985 թվականին երկար սպասված Չեմպիոնների գավաթը (այս անգամ եզրափակչում հայտնվել էր « Լիվերպուլը »)։ Դրանից բացի՝ Տրապատտոնիին հաջողվեց տիրանալ ՈւԵՖԱ-ի Սուպեր գավաթին և Միջմայրցամաքային գավաթին։ Այսպես, «Յուվենտուսը» դարձավ առաջին ակումբը, որին հաջողվեց հաղթել բոլոր երեք եվրոգավաթները, իսկ Տրապատտոնին՝ երկրորդ մարզիչը (Ուդո Լատտեկից հետո), որին հաջողվեց հասնել նման տիպի հաջողության գլխավոր մարզչի պաշտոնում։
Հենց Տրապատտոնիի շնորհիվ է, որ այնպիսի ֆուտբոլիստներ ինչպիսիք էին Դինո Ձոֆը, Կլաուդիո Ջենտիլեն, Գաետանո Շիրեան, Մարկո Տարդելլին, Միշել Պլատինին, Պաոլո Ռոսսին և ուրիշներ, լիովին բացահայտեցին իրենց տաղանդը։ Երբ 1982 թվականին Իտալիան հաղթեց Աշխարհի առաջնությունը, հիմնական կազմից վեց խաղացողներ ներկայացնում էին Թուրինի «Յուվենտուսը»։
«Ինտերնացիոնալե»
Տրապատտոնին, ցանկանալով իր ուժերը փորձել ուրիշ ակումբում, 1986 թվականին գլխավորեց Միլանի « Ինտերը », վերջինս այդ ժամանակներում ապրում էր իր ոչ ամենահեշտ ժամանակները։ Առաջին երկու մրցաշրջանները ոչ այդքան հաջող դասավորվեցին․ թիմը ներքին առաջնությունում զբաղեցրեց երրորդ և հինգերորդ տեղերը համապատասխանաբար, բայց և այնպես «ներաձուրիների» ղեկավարությունը շարունակում էր վստահել մարզչին։ Վերջինիս խնդրանքով ակումբը իրականացնում է Գերմանիայի հավաքականի մի քանի խաղացողների տրանսֆերներ, որոնք էին Անդրեաս Բրեմեն և Լոթար Մաթեուսը (մի տարվա ընթացքում նրանց միացավ Յուրգեն Կլինսմանը)։
Հաջորդ երկու մրցաշրջաններում Տրապատտոնիի սաները զբաղեցրեցին արժանավոր երրորդ հորիզոնականը, իսկ 1991 թվականին նրանց հաջողվեց տիրանալ Ուեֆա-ի գավաթին (որը «Ինտերի» համար դարձավ առաջին եվրոպական գավաթը 1965 թվականից սկսած)։
Վերադարձը «Յուվենտուս»
1991 թվականին Տրապատտոնին վերադարձավ «Յուվենտուս», վերջինիս նրա հեռանալուց հետո ոչ միայն չէր հաջողվում տիրանալ Իտալիայի առաջնության ոսկուն, այլ նաև կանոնավոր դուրս էր մնում մրցանակակիրների եռյակից։ Ջովաննիին հաջողվեց փոքր–ինչ շտկել իրավիճակը (թիմին հաջողվեց դուրս գալ ճգնաժամից և կրկնակի անգամ դառնալ առաջնության արծաթե մեդալակիր), սակայն թիմին հասցնել բարձունքների՝ նրան չհաջողվեց։ Այս ժամանակահատվածում «ծեր սինյորայի» հաղթած միակ գավաթը ՈւԵՖԱ-ի գավաթն էր, որը Տրապատտնիի համար դարձավ երրորդը կարիերայի ընթացքում։
«Բավարիա» և «Կալյարի»
«Յուվենտուսից» հեռանալուց հետո Տրապատտոնին որոշում կայացրեց կարիերայի ընթացքում առաջին անգամ աշխատել սահմաններից այն կողմ՝ գլխավորելով Մյունխենի « Բավարիան »։ Սակայն հենց այս ակումբում իտալացի մարզչին սպասում էր մարզչական կարիերայի ընթացքում առաջին անհաջողությունը։ Լինելով Գերմանիայի գործող չեմպիոնը՝ Տրապատտոնիի գլխավորության ներքո մյունխենցիները անսպասելի զբաղեցրեցին սոսկ 6-րդ հորիզոնականը, չկարողանալով դրսևորել իրենց նույնիսկ Չեպիոնների լիգայում, նրանք դուրս մնացին կիսաեզրափակիչ փուլից։ Իտալացի մասնագետը հեռացվեց գլխավոր մարզչի պաշտոնից։
Այս ամենից հետո, ի զարմանս շատերի, նա գլխավորեց իտալական համեստ ակումբներից « Կալյարին », որը Տրապատտոնիի գլխավորությամբ կարողացավ իր տեղը ամրագրել իտալական ֆուտբոլի էլիտայում (թիմը զբաղեցրեց 9-րդ հորիզոնականը), սակայն Տրապատտոնիին հիշվել ինչ-որ յուրահատուկ նվաճումով չհաջողվեց։ Արդեն հաջորդ մրցաշրջանում մարզչին կրկին հրավեր ստացավ « Բավարիայից »։ Այս անգամ Տրապատտոնիին հաջողվեց տիրանալ Բունդեսլիգայի ոսկուն, իսկ հաջորդ տարի՝ Գերմանիայի գավաթին։ Չնայած ներքին հաջողություններին՝ «Բավարիայի» ղեկավարությունը մարզչից ակնկալում էր հաջողություններ եվրոգավաթներում, սակայն, անհաջող ելույթներից հետո Ջովաննին կրկին լքեց Մյունխենը։
«Ֆիորենտինա»
Ավարտելով իր գերմանական էպոպեան՝ Տրապատտոնին վերադարձավ Իտալիա և գլխավորեց « Ֆիորենտինան »։ Գլխավորելով «մանուշակներին», մարզչին հաջողվեց զարգացնել իրեն նախորդող Կլաուդիո Ռանիերիի հաջողությունը։ Կարգավորելով թիմի խաղը, նա նրանց պարգևեց Իտալիայի առաջնության բրոնզը (որը մանուշակների համար դարձավ 15 տարվա մեջ առաջինը և մինչ օրս վերջինը), ինչպես նաև թիմին դուրս բերեց Իտալիայի գավաթի եզրափակիչ, որտեղ հաջորդեց « Պարմայից » պարտությունը։ Հաջորդ մրցաշրջանում մանուշակները զբաղեցրեցին սոսկ 7-րդ հորիզոնականը, սակայն դրա հետ մեկտեղ նրանք հաջող հանդես եկան Չեմպիոնների լիգայում, որտեղ կարողացան դուրս գալ երկրորդ խմբային փուլ՝ մրցաշարից դուրս թողնելով ոչ ավել, ոչ պակաս Լոնդոնի « Արսենալին »։
Իտալիայի հավաքական
2000 թվականի հուլիսին Տրապատտոնին իր կարիերայի մեջ առաջին անգամ հեռացավ ակումբային մակարդակի աշխատանքից, գլխավորելով Իտալիայի հավաքականը, որտեղ փոխարինեց Դինո Ձոֆին։ Իտալացիները շատ վստահ անցան 2002 թվականի աշխարհի առաջնության որակավորման փուլը, հաղթելով 8 հանդիպումներից 6-ում և 2-ում գրանցելով ոչ-ոքի, ինչը թույլ տվեց իրենց համարվել «մունդիալի» ստվերային ֆավորիտներից մեկը։ Բայց և այնպես խմբային փուլում նրանք անամոզիչ հանդես եկան․ խմբային փուլը նրանք հաղթանակով մեկնարկեցի հաղթելով Էկվադորի հավաքականին, երկրորդ տուրում նրանք զիջեցին խորվաթներին։ Միայն թե վերջին տուրի Մեքսիկայի դեմ հանդիպման վերջին րոպեներին կորզած ոչ-ոքիի շնորհիվ նրանք կարողացան փլեյ-օֆֆի ուղեգիր նվաճել։ 1/8 եզրափակիչ հանդիպմանը իտալացիները պետք է մրցեին մրցաշարի տան-տերերից մեկի՝ Հարավային Կորեայի հավաքականի հետ։ Տրապատտոնիի սաներին հաջողվեց բացել հանդիպման հաշիվը, սակայն հետո բաց թողեցին երկուսը և լքեցին մրցաշարը։ Արդարության համար անհրաժեշտ է նշել այդ հանդիպման անարդար մրցավարությունը․ այսպես, էկվադորցի մրցավար Բայրոն Մորենոն խաղադաշտից «սիմուլյացիայի» համար հեռացրեց Ֆրանչեսկո Տոտտիին, իսկ հետ չեղարկեց Դամիանո Տոմազիի «մաքուր» գոլը։ Այս հանգամանքները սկիզբ դրեցին այսպես կոչված «հարավկորեական դավադրություն» խոսակցություներին։
Չնայած ոչ այդքան հաջող մրցելույթներին՝ Ջովաննին շարունակեց մարզել «սկուադրա աձուրային»։ Նրան հաջող կերպով հաջողվեց որակավորվել Եվրո 2004-ին (նրա սաները կրկին կարողացան հաղթահարել խմբային փուլի արգելքը), սակայն եզրափակիչ մրցաշարում կրկնվեց երկամյա վաղեմիություն ունեցող պատմությունը։ Առաջին երկու տուրերում իտալացիները ոչ-ոքի խաղացին Դանիայի և Շվեդիայի հավաքականների հետ։ Փլեյ-օֆֆ դուրս գալու համար անհրաժեշտ էր խմբային փուլի եզրափակիչ տուրի Բուլղարիայի հետ խաղում հաղթանակ տանել և հուսալ, որ զուգահեռ ընթացող սկանդինավյան թիմերի դիմակայությունում չգրանցվի ոչ-ոքի արդյունքը։ Արդյունքում Տրապատտոնիի սաները կարողացան հաղթել Բուլղարիայի հավաքականին, սակայն Դանիայի և Շվեդիայի հավաքականները գրանցեցին մարտական ոչ-ոքի՝ 2-2 արդյունքը, այդպիսով իտալացիներին զրկելով պայքարը շարունակելու հնարավորությունից։ Այս անգամ շշուկներ էր գնում «սկանդինավյան դավադրության» մասին։ Միջազգային մրցաշարերում երկրորդ անհաջողությունից հետո Տրապատտոնին լքեց ազգային հավաքականի գլխավոր մարզչի պաշտոնը։
Վերադարձ ակումբային աշխատանքին
2005 թվականի ամռանը Տրապատտոնին կրկին ժամանեց Գերմանիա՝ այս անգամ պայմանագիր կնքելով « Շտուտգարտի » հետ։ Սակայն, այս անգամ նրան չհաջողվեց աշխատել մինչև մրցաշրջանի վերջ։ Անբավարար արդյունքներ գրանցելուց հետո նրան հեռացրին գլխավոր մարզչի պաշտոնից։ Բացի դրանից՝ այստեղ իտալացին վեճի էր բռնվել խաղացողների հետ, ովքեր մեղադրում էին մարզչին հարձակողական ֆուտբոլ չդավանելու համար։ Վեճի արդյունքում Տրապատտոնին պահեստայինների նստարանին նստեցրեց դանիացիներ Յոն-Դայլ Տոմասսոնին և Յեսպեր Գրյոնկյաերին, այդպիսով նա ամբողջովին ոչնչացրեց թիմի մթնոլորտը։ Այս մարզչական որոշումը հանգեցրեց խոսակցություններ այն մասին, որ այսպես իտալացին վրեժ է լուծել դանիացիներից Եվրո-ում իր հավաքականին պայքարից դուրս թողնելու համար։
Այս ամենից մի քանի ամիս հետ Տրապատտնին գլխավորեց ավստրիական « Ռեդ Բուլլը », ստեղծելով մարզչական տանդեմ Լոթար Մաթեուսի հետ։ Մարզիչներին առաջին իսկ փորձից հաջողվեց հաղթել ավստրիական Բունդեսլիգան, ինչը «ցուլերին» չէր հաջողվում 10 տարի շարունակ։ Թիմի հետ ևս մեկ մրցաշրջան աշխատելուց հետո Տրապատտոնին որոշում կայացրեց լքել պաշտոնը։ «Ռեդ Բուլլը» դարձավ իր մարզչական կարիերայի վերջին ակումբը։
Իռլանդիայի հավաքական
2008 թվականին Ջովաննին իր կարիերայի մեջ երկրորդ անգամ գլխավորեց ազգային հավաքական, այս անգամ Իռլանդիայի։ 2010 թվականի Աշխարհի առաջնության ընտրական խաղերում իռլանդացիները հանդես եկան բավականին վստահ՝ չպարտվելով ոչ մի խաղում, այդ թվում կրկնակի անգամ ոչ-ոքի խաղալով աշխարհի գործող չեմպիոն և Տրապատտոնիիի հայրենակիցների՝ իտալացիների հետ։ Սակայն մրցաշարային աղյուսակում սկուադրա աձուրայից առաջ անցնել նրանց չհաջողվեց, ինչից հետո նրանք պայքարը շարունակեցին որակավորման փուլում, որտեղ իրենց վիճակված էր մրցել Ֆրանսիայի ընտրանու հետ։ Առաջին հանդիպումը ավարտվեց Ֆրանսիայի օգտին՝ նվազագույն հաշվով հաղթանակով, սակայն Սեն Դենիում կայացած պատասխան խաղում իռլանդացիները կարողացան խաղը տեղափոխել լրացուցիչ ժամանակ, իսկ մունդիալի եզրափակիչ մաս դուրս գալու համար նրանց անհրաժեշտ էր մեկ գոլ։ Սակայն որոշիչ գոլը խփեցին ֆրանսիացիները, որոնք հաշվի մեջ առաջ անցան կանոնների խախտման հաշվին․ հարձակվող Թիերի Անրին կասեցրեց գնդակը՝ ակնհայտ խաղալով ձեռքով, ինչից հետո գոլային փոխանցում կատարեց խաղից դուրս վիճակում գտնվող Վիլյամ Գալասին։ Այդ կերպ իռլանդացիներին չհաջողվեց հանդես գալ Աշխարհի առաջնությունում։
Աշխարհի առաջնության ընտրական փուլը իռլանդացիների համար դասավորվեց անհաջող և արդեն Ավստրիայի հավաքականից հերթական պարտությունից հետո 2013 թվականի սեպտեմբերին Տրապատտոնին հեռացվեց գլխավոր մարզչի պաշտոնից։ Այս ամենից հետո Տրապատտոնին որոշում կայացրեց վերջացնել մարզչական կարիերան։
Խաղացողի կարգավիճակում
Միլան
Մարզչի կարգավիճակում
Յուվենտուս Ինտերնացիոնալե Բավարիա Բենֆիկա Ռեդ Բուլ Զալցբուրգ Իռլանդիայի հավաքական
Ծանոթագրություններ
Կատեգորիա:Իտալացի ֆուտբոլային մարզիչներ Կատեգորիա:Ֆիորենտինա ՖԱ մարզիչներ Կատեգորիա:Միլան ՖԱ մարզիչներ Կատեգորիա:Միլանի ֆուտբոլիստներ Կատեգորիա:Ֆուտբոլի պաշտպաններ Կատեգորիա:Ֆուտբոլային մարզիչներ այբբենական կարգով Կատեգորիա:Իտալացի ֆուտբոլիստներ Կատեգորիա:Իտալիայի հավաքականի ֆուտբոլիստներ Կատեգորիա:Վարեզեի ֆուտբոլիստներ
Computer Bild
Շրջանառություն
Computer Bild պարբերականը 2001 թվականի տվյալներով վաճառել էր ավելի քան 1,057,000 օրինակ ։ Պարբերականի իտալական տարբերակը մինչև 2007 թվականը գրանցել էր 36,082 վաճառված օրինակ ։ Գերմանիայում վաճառված պարբերականների թիվը 2010 թվականին հասավ 686,527 օրինակի ։ 2012 թվականի տվյալներով, Գերմանիայում պարբերականի վաճառքի թիվը նվազել է դառնալով 505,600 ։
Ծանոթագրություններ
Կատեգորիա:Պարբերականներ Կատեգորիա:Պարբերականներ ըստ տեսակի Կատեգորիա:Համակարգչային տեխնոլոգիաներ Կատեգորիա:Տեղեկատվական տեխնոլոգիաներ
Սպիտակագլուխ անգղ
Սպիտակագլուխ անգղ, ճուռակների ընտանիքին պատկանող գիշատիչ, նստակյաց և քիչ տարածված թռչուն, որը գրանցված է Հայաստանի Հանրապետության Կարմիր գրքում։
Ընդհանուր բնութագիր
Մարմնի երկարությունը 95-105 սմ է, թևերի բացվածքը՝ 240-280 սմ, կենդանի զանգվածը՝ 6-8 կգ։ Խոշոր անգղ է, գլուխը՝ փոքր, թռչում է երկար վիզը ներս քաշած, թևերը լայն բացած։ Հասուն թռչնի գլուխը և վիզը բաց մոխրագյուն են, վզի հիմքում կա նուրբ փետուրների սպիտակ օձիք, մարմինը բաց դարչնագույն է, թևատակի ծածկողների բաց գույնի զոլերը ցայտերանգ են՝ մուգ թափահարողների համադրությամբ։ Երիտասարդ թռչունը նման է հասունին, սակայն մարմինը վերևից ավելի մուգ է, ներքևից՝ թևատակի ավելի բաց գույնի զոլերով։ Գետնից պոկվում է թափավազքով, սավառնում մեծ բարձրություններում՝ վեր պարզած թևերով, հաճախ՝ փոքր խմբերով։
Սնման ձև
Լեշի վրա հավաքված անհատները նախահարձակ են միմյանց նկատմամբ։ Իշխում է գիշանգղի վրա։ Սնվում է լեշերով (հատկապես՝ ներքին օրգաններով և փափուկ հյուսվածքներով)։ Սպիտակագլուխ անգղը կենդանի որսի չի հետապնդում, գոյության միակ նախապայմանը դաշտում լեշերի առկայությունն է, որն արդի պայմաններում խիստ կրճատվել է, ուստի ողջ տարվա ընթացքում լրացուցիչ կերակրման կարիք ունի։ Օգտակար է որպես բնական սանիտար։
Տարածվածություն
ՀՀ-ում տարածված է խոշոր ժայռագոյացումներով լեռնազանգվածներում՝ Սյունիքի մարզից Տավուշի մարզ։
Տեսակի պոպուլյացիայի հիմնական մասը տարածված է Հյուսիսային Աֆրիկայից` Հարավային Եվրոպայով դեպի հարավ` մինչև Կենտրոնական Ասիա, Տաջիկստան և Ալթայ ։
Սերունդ և նրա խնամք
Ճյուղերից, խոտաբույսերից, լաթերից պատրաստված և 40-46 սմ տրամագծով բույնը հիմնականում գաղութային է։ Բնադրում է ժայռերի խորշերում, քիվերին, ճեղքերում։ Ձվադրում է փետրվար-մարտ ամիսներին, հազվադեպ՝ ապրիլին։ Դնում է 90 մմ տրամագծով, սպիտակ 1-2 ձու։ Թխսակալում են արուն և էգը՝ 55 օր։ Ձագերը բներում հայտնվում են ապրիլ-մայիս ամիսներին, բնից հեռանում՝ օգոստոս-սեպտեմբեր ամիսներին (110-117, հազվադեպ՝ 122-124 օրականում), կերակրվում են ծնող թռչունի փսխման զանգվածով։ Այդ շրջանում բները լցվում են անտանելի գարշահոտությամբ։
Պահպանություն
Սպիտակագլուխ անգղը սակավաթիվ և վտանգված տեսակ է։ Քիչ մտահոգող կարգավիճակով ընդգրկված է ԲՊՄՄ Կարմիր ցուցակում և գնահատվում է որպես խոցելի տեսակ։
Ենթադրվում է, որ թվաքանակը կազմում է 35-40 բնադրող զույգ։ 15 առանձնյակ պահվում է Երևանի կենդանաբանական այգում, և 110 առանձնյակ՝ Եվրասիական տարածաշրջանային ասոցիացիայի կենդանաբանական այգիներում։
Սպառնացող վտանգներից է գյուղատնտեսական և անտառային տնտեսություններում վնասատուների դեմ պայքարի նպատակով թունաքիմիկատների օգտագործումը, ապօրինի որսը և սպանելը, թակարդներով բռնելը և թակարդներում դրված կերով թունավորումը, ինչպես նաև կերային ռեսուրսների կրճատումը։
Առնվազն 5 զույգ բնադրում են «Խոսրովի անտառ» արգելոցում։ Մյուս զույգերի կերային տարածքները գտնվում են «Շիկահող» արգելոցում և «Դիլիջան» ազգային պարկում։ Գրանցված է CITES-ի Հավելված 2–ում և Բեռնի կոնվենցիայի Հավելված 2-ում ։
Ծանոթագրություններ
Կատեգորիա:ՀՀ Կարմիր գրքում գրանցված կենդանիներ Կատեգորիա:Ճուռակներ Կատեգորիա:Եվրասիայի թռչուններ Կատեգորիա:Քորդավորներ Կատեգորիա:Ողնաշարավորներ Կատեգորիա:Թռչուններ Կատեգորիա:Վտանգված տեսակներ Կատեգորիա:Խոցելի տեսակներ
Նազար Ալբարյան
Նազար Սարգսի Ալբարյան, ազատ ոճի հայ և խարհրդային ըմբիշ, ԽՍՀՄ չեմպիոն, 1968 թվականի Մեխիկոյի Օլիմպիական խաղերի մասնակից , միջազգային կարգի ԽՍՀՄ սպորտի վարպետ (1967), մասնակցել է վեց ազգային առաջնությունների (1962-1971 թթ.)։
Կենսագրություն
Ծնվել է 1943 թվականին Արագածոտնի մարզի Փարպի գյուղում։ Ավարտել է Երևանի Ֆիզիկական կուլտուրայի հայկական պետական ինստիտուտը։ Ըմբշամարտով հետաքրքրվել է 1959 թվականից։ 1961 և 1962 թվականներին դարձել է ԽՍՀՄ երիտասարդության առաջնության կրկնակի հաղթող, 1967 թվականին՝ ԽՍՀՄ ժողովուրդների սպարտակիադայի չեմպիոն։ 1962 թվականին նա լրացրել է ԽՍՀՄ սպորտի վարպետի նորմը։
Մահացել է 2021 թվականի մարտի 30-ին ։
Արտաքին հղումներ
Կատեգորիա:Մարզիկներ այբբենական կարգով Կատեգորիա:ԽՍՀՄ միջազգային կարգի սպորտի վարպետներ Կատեգորիա:Հայ ըմբշամարտիկներ Կատեգորիա:Փարպի (Արագածոտնի մարզ) գյուղում ծնվածներ
Դեբետ և կրեդիտ
Դեբետ և կրեդիտ, հաշվապահական հաշիվ, այն երկու կողմից բաղկացած մի աղյուսակ է, որի մի կողմում գրանցվում է հաշվի գումարի ավելացումը, իսկ մյուս կողմում՝ հաշվի գումարի նվազեցումը։ Հաշվի ձախ կողմը կոչվում է Դեբիտ (դտ), իսկ աջ կողմը՝ Կրեդիտ (կտ)։
Դեբետ, ( - նա պարտք է), հաշվապահական հաշիվների ձախ կողմի անվանում։ Բոլոր տնտեսական գործառնությունները գրանցվում են մի հաշվի դեբետում, մյուսը՝ կրեդիտում։ Ակտիվ հաշիվներում դեբետը նշանակում է հաշվառվող գումարների ավելացում, պասիվում՝ նվազում։
Կրեդիտ ( - նա հավատում է), հաշվապահական հաշվի երկկողմանի աղյուսակի աջ կողմը։ Ակտիվային հաշվի կրեդիտը ցույց է տալիս տվյալ տեսակի հիմնական կամ շրջանառու միջոցների նվազումը, պասսիվային հաշվինը՝ աճը։ Օրինակ, արտադրության հաշվարկի կրետիդը արտացոլում է թողարկված արտադրանքի փաստացի ինքնարժեքը, իսկ իրացման համադրող հաշվի կրետիդը՝ իրացված արտադրանքի դիմաց ստացված հասույթը և վնասը։
Հայաստանի մուտքը շուկա նշանակալից չափով կապված է վարկային զարգացման և կայացման հետ։ Այդ իսկ պատճառով շուկայի ձևավորման պարտադիր պատճառներից մեկը համարվում է դրամաշրջանառության և վարկային համակարգի ընդհանուր վերակառուցումը։
Արտաքին հղումներ
Կատեգորիա:Հաշվապահություն
Նովոմուսինո (գյուղ, Չիշմինսկի շրջան)
Նովոմուսինո (Новомусино, Яңы Муса), գյուղ Ռուսաստանի Բաշկորտոստան հանրապետության Չիշմինսկի շրջանի կազմում։
Բնակչությունը 2009 թվականին գրանցված տվյալներով կազմում էր 233 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Չիշմինսկի շրջանի բնակավայրեր
Կարափունար (Մալաթիայի գավառ)
Կարափունար, գյուղ Արևմտյան Հայաստանում, Խարբերդի վիլայեթի Մալաթիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Սանտա Մարգարիտա ի Մոնխոս
Սան Մարտին Սառոկա (Santa Margarida i els Monjos), բնակավայր և մունիցիպալիտետ Իսպանիայում, գտնվում է Բարսելոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Ալտ Պանեդես շրջանում։ Տարածքը կազմում է 17,48 կմ²։ Բնակչությունը՝ 6933 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 64 կմ։
Քաղաքի հովանավորն է համարվում սուրբ Մարգարիտը։